b'\n_START_ARTICLE_\nAndrei J\xc3\xa4ms\xc3\xa4\n_START_PARAGRAPH_\nAndrei J\xc3\xa4ms\xc3\xa4 (f\xc3\xb8dt 14. februar 1982 i P\xc3\xa4rnu, Sovjetunionen) er en estisk roer._NEWLINE_J\xc3\xa4ms\xc3\xa4 vandt bronze ved OL 2016 i Rio de Janeiro, som del af den estiske dobbeltfirer. B\xc3\xa5dens \xc3\xb8vrige bes\xc3\xa6tning var Allar Raja, T\xc3\xb5nu Endrekson og Kaspar Taimsoo. I finalen blev esterne besejret af Tyskland, som vandt guld, samt af Australien, der tog s\xc3\xb8lvmedaljerne. Han deltog ogs\xc3\xa5 ved b\xc3\xa5de OL 2004 i Athen, OL 2008 i Beijing og OL 2012 i London, dog uden at vinde medalje ved nogen af disse lege._NEWLINE_J\xc3\xa4ms\xc3\xa4 har, som del af den succesfulde estiske dobbeltfirer, desuden vundet hele tre EM-guldmedaljer og \xc3\xa9n EM-s\xc3\xb8lvmedalje, samt tre VM-bronzemedaljer.'